recursal/SuperWikiNEXT-32B huggingface dataset:
**Gunilla Carlsson**, i riksdagen *Gunilla Carlsson i Hisings Backa*, (født 20. april 1966) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Göteborgs kommuns valkrets på plass 261.

Carlsson har tidligere arbeidet som butikkmedarbeider, og vært aktiv i Handelsanställdas förbund, og deretter vært ansatt som funksjonær i henholdsvis Landsorganisationen i Sverige og ABF.

I riksdagen sitter hun fast i trafikkomiteen, samt at hun er vara i utdanningskomiteen og i Nordisk råds svenske delegasjon. Hun har tidligere vært medlem av en rekke komiteer, både fast og som vara.

Referanser
----------

1. 1 2 3   Sveriges befolkning 2000, oppført som Karlsson, Gunilla Carina, besøkt 6. oktober 2022[Hentet fra Wikidata]
2. ↑   basert på følgende heuristikk inferred from profession[Hentet fra Wikidata]

Eksterne lenker
---------------

* (en) Gunilla C Carlsson – kategori av bilder, video eller lyd på Commons Rediger på Wikidata
* (sv) Gunilla Carlsson på Twitter Rediger på Wikidata
* (sv) Gunilla Carlsson hos Sveriges riksdag Rediger på Wikidata
**Whitlingham** er en grend og et sogn uten noen kirke i regionen Øst-England i grevskapet Norfolk i England. Den ligger omtrent 5 km øst for den nærmeste byen Norwich. Whitlingham ligger på den sørlige elvebredden av elven Yare om kan nås fra Trowse ved Whitlingham Lane. Den tidligere kirken som var på stedet, Church St Andrew, var en rundtårnkirke, men ble forsømt på 1600-tallet og raste sammen i 1940. Den er nå en ruin.

I Withlingham Park finnes *The Great Broad*, et gammelt steinbrudd hvor man tok ut grus. Det begynte i 1990 da de lagde *Little Broad*. I 1995 startet arbeidet med *Great Broad* hvor de hentet rundt 220 000 tonn grus hvert år. Grusen har blitt brukt til blant annet byggeprosjekter i Norwich, slik som Castle Mall og The Forum.

Referanser
----------

1. ↑  «Whitlingham Church», Norfolk Churches

Eksterne lenker
---------------

* (en) Whitlingham – kategori av bilder, video eller lyd på Commons
* (en) Om kirken Church St Andrew
* (en) Whitlingham Nature Walk Arkivert 7. februar 2007 hos Wayback Machine.
* (en) Whitlingham History Walk
* (en) Videoreise
* (en) 360°-graders video av The Great Broads

  


|  |  |
| --- | --- |
| Oppslagsverk/autoritetsdata | Vision of Britain
 |
| Medaljeoversikt |
| --- |
| Konkurrerte for Canadas flagg Canada |
| Hopp damer |
| Skihopp Junior-VM |
| Sølv | Junior-VM 2009 i Tarvisio |  HS100 |
|  Antall enkeltseire i Continental Cup: 2 |

**Katie Willis** (født 2. februar 1991) er en tidligere canadisk skihopper.

Hun debuterte i Kontinentalcupen i skihopping 23. juli 2004 i Park City, med en 7.-plass. Hun har to førsteplasser og tre andre pallplasseringer i kontinentalcupen. I 2006/07-sesongen endte hun på 6.-plass sammenlagt.

Hun har deltatt i junior-VM fire ganger; hun kom på 9.-plass i 2006, 2.-plass i 2007, 7.-plass i 2008 og 24.-plass i 2009.

I februar 2009 kom hun på 19.-plass under ski-VM 2009 i Liberec.

Kontinentalcupseiere vinter 2004-2011 (tilsvarende verdenscup)
--------------------------------------------------------------

| Nr. | Dato | Sted | Øvelse |
| --- | --- | --- | --- |
| **1.** | 2007-02-1717. februar 2007 | Tysklands flagg Schonach | HS96 |

Referanser
----------

Eksterne lenker
---------------

* (en) Katie Willis – FIS (skihopping) Rediger på Wikidata
**De russiske skogbranner** var flere hundre skogbranner som brøt ut i Russland, hovedsakelig i vest, som startet i slutten av juli 2010, på grunn av hete (den varmeste sommeren i russisk historie) og tørke i regionen. Russlands president Dmitry Medvedev erklærte unntakstilstand i sju regioner for brannene, mens 28 andre områder var under en unntakstilstand som følge av avlingssvikt forårsaket av den russiske tørken.

Brannene rammet særlig et stort område mellom Moskva, Rjazan og Nizjnij Novgorod, et område rundt Voronezj, og et annet rundt og østenfor Kazan.
Pr. 1. august 2008 var 77 byer og landsbyer ødelagt eller skadet av skogbrannene. Brannene svidde av minst 1960 km2. De krevde minst 50 menneskeliv, men antagelig omkom langt flere fordi store områder ble røykforurenset. I Moskva døde opptil 700 pr. dag, det dobbelte av normalen. Brannene kostet rundt $ 15 milliarder i erstatning.

Referanser
----------

1. ↑
2. ↑
3. ↑  «Arkivert kopi». Arkivert fra originalen 4. mars 2016. Besøkt 5. november 2011.
4. ↑  Rose Griffin (11. august 2010): «700 dying each day due to Moscow heatwave». *The Irish Times*.

Se også
-------

* Varmebølgen på den nordlige halvkule 2010
***«Skogen har mange øyne»*** er en roman av Margit Sandemo fra 1978. Originalens tittel var **«Skogen har många ögon»**. Den gikk først som føljetong i de nordiske utgavene av Allers før den kom i ulike paperback utgaver. Den omhandler Yrsa Folling som jobber på et nyhetsbyrå, og kommer over mysteriet «Mannen fra Grottedalen», en ung mann som ble funnet død, uidentifisert. Yrsa blir så facinert av historien at hun oppsøker stedet der det skjedde, bare for å finne ut at personen som man antok var død, lever i beste velgående, og heter Rustan Garp, er blind, og av finsk opprinnelse. Hun følger ham tilbake til Finland, og blir dermed en del av et drama som omhandler alt fra sjalusi til spionasje. Heltinnen er igjen en av Margit Sandmos karakterer som er tung, mindre pen og ikke så populær i vennekretsen, men som altså finner kjærligheten til slutt. Boken ble utgitt i 1982 som bok nr. 10 i serien **«Margit Sandemos beste føljetonger»**.

Utgivelser i utvalg
-------------------

* «Margit Sandemos beste føljetonger nr.10», Bladkompaniet 1982, ISBN 82-509-1191-1
* «Margit Sandemos beste dobbeltbok», Schibsted Forlag 2005

Kilder
------

* «Kjære Margit», Bladkompaniet 1994
| Medaljeoversikt |
| --- |
| Konkurrerte for Tysklands flagg Tyskland |
| Langrenn/Skiskyting |
| Paralympiske vinterleker |
| Gull | 2014 Russlands flagg Sotsji |  10 km skiakyting |
| Sølv | 2014 Russlands flagg Sotsji |  12,5 km skiskyting |
| Para-VM |
| Sølv | 2013 Sveriges flagg Sellefteå |  Langrenn 1 km  |

**Anja Wicker** (født 22. desember 1991) er en tysk handikappidrettsutøver som konkurrerer i skiskyting og langrenn, i sitteski. Hun har også konkurrert internasjonalt i para-sykling (håndsykkel).

Idrettskarriere
---------------

Wicker ble tysk mester første gang i 2010. DM 2010 ble arrangert i Isny​​ og Nesselzwang, og hun vant først langrennssprinten, deretter 4,5 km skiskyting. Hun vant også mellomdistanse fellesstart i langrenn. 

Hun fikk ingen førsteplasser ved det tyske mesterskapet i 2010/11-sesongen, men kom på 2.-plass i både sprint og mellomdistanse i langrenn, og i skiskyting. Ved VM i skiskyting og langrenn for funksjonshemmede 2011 kom hun på 10.-plass på langrennssprinten, og 11.-plass på 5 km. I skiskyting kom hun på 4.-plass på 7,5 km, 7.-plass på 10 km og 9.-plass på jaktstarten. Ved verdenscupen 2011/12 kom hun på 2.-plass i langrenn, og 3.-plass i skiskyting. Hun vant også tre tyske mesterskap denne sesongen; sprint og mellomdistanse langrenn, samt skiskytersprinten. 

Hun deltok igjen ved VM i skiskyting og langrenn for funksjonshemmede 2013 i Sollefteå. I skiskyting fikk hun sølv på 6 km, mens hun kom på 4.-plass på 12,5 km og 8.-plass på 10 km. I langrenn kom hun på 4.-plass på sprinten (1 km), 6.-plass på 10 km og 10.-plass på 5 km. Hun fikk tre gull ved det åpne tyske mesterskapet i 2012/13-sesongen; hun vant både kortdistanse og mellomdistanse i langrenn, og 7,5 km skiskyting. 

Ved det åpne tyske mesterskapet i 2013/14-sesongen vant hun skiskytersprinten, og hun kom på 2.-plass på både 5 km og 7,5 km langrenn. Hun representerte Tyskland ved de paralympiske vinterlekene 2014 i Sotsji, der hun vant 10 km skiskyting, og fikk i tillegg 2.-plass på 12,5 km skiskyting. Hun kom på 6.-plass på 6 km skiskyting. I tillegg kom hun på 8.-plass på 12 km langrenn og 9.-plass på 5 km, men i sprinten ble hun slått ut i kvalifiseringen, med 15.-plass.

Referanser
----------

1. ↑   Det tyske nasjonalbibliotekets katalog, GND-ID 1069508667, besøkt 10. juni 2020[Hentet fra Wikidata]
2. ↑  Anja-Wicker.de - *DM 2012 - Deutsche Meisterschaft Ski Nordisch/Biathlon* Arkivert 16. mars 2014 hos Wayback Machine. besøkt 16. mars 2014.

Eksterne lenker
---------------

* Offisielt nettsted Rediger på Wikidata
* (de) Anja Wicker – Munzinger Sportsarchiv Rediger på Wikidata

* (en) Anja Wicker – IPC.infostradasports.com Rediger på Wikidata

* (en) Anja Wicker – Paralympic.org Rediger på Wikidata
* Profil hos Sotsji 2014 Arkivert 17. mars 2014 hos Wayback Machine.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** Munzinger (sport)
 |
***Heptatomispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

En ganske liten (ca. 3 millimeter), avlang, matt, grønnlig svart bladbille, dekkvingene med gule flekker. Oversiden er tett og kraftig punktert. Antennene består av 7 ledd og er korte og noe klubbeformede, det ytterste leddet tilspisset. Hodet er bredere enn langt. Pronotum er tønneformet, tett og grovt punktert. Dekkvingene er jevnbrede og har 8 punktstriper (10 i spissen, punktene grove og kantete), fire opphøyde lengderibber, uten pigger i spissen.

Levevis
-------

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplante er ukjent.

Utbredelse
----------

Arten er bare kjent fra Brasil.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Chalepini** Weise, 1910
						* slekten ***Heptatomispa*** Uhmann, 1940
							+ *Heptatomispa kesseli* Uhmann, 1940

Litteratur
----------

* *Heptatomispa* på ITIS
* Hispines of the World - *Heptatomispa*

Eksterne lenker
---------------

* (en) *Heptatomispa* i Encyclopedia of Life Rediger på Wikidata

* (en) *Heptatomispa* i Global Biodiversity Information Facility Rediger på Wikidata

* (en) *Heptatomispa* hos ITIS Rediger på Wikidata
* (en) Chalepini – kategori av bilder, video eller lyd på Commons
**Kjetil Holta** (født 25. april 1965 på Notodden i Telemark). Han er utdannet siviløkonom fra Handelshøyskolen BI. Holta har vært bosatt i Belgia siden 2010. 

Kjetil Holta driver sin investeringsvirksomhet gjennom selskapet Holta Invest AS. Selskapet ble etablert i 1983 og hadde sitt 30-årsjubileum i 2013. 

Holta Invest AS er i dag et konsern med mer enn 250 ansatte fordelt på 3 kontinenter. Selskapet er etablert i Shanghai og Beijing i Kina, Luxembourg og Oslo i Europa og i Chicago i USA. Hovedvirksomheten er finansielle investeringer, metalldistribusjon og sportsutstyr med hovedfokus på tekstiler og nordiske idrettsgrener. I 2013 ble datterselskapet Holta Life Sciences etablert for å samle selskapets investeringer innen helsesektoren. 

Holta Invest var eier av Tinfos AS frem til 2008, da selskapet ble solgt til franske Eramet. Selskapene Tennant Insurance og Nor-Reg Systems ble solgt i 2007. De viktigste eierposisjonene innenfor direkteeide virksomheter er i dag i Active Brands og Nizi International. 

Kjetil Holta har vært sentral i oppbyggingen av Notodden Fotballklubb, NFK. Fotballklubben ble etablert i 1999. Holta har støttet klubben finansielt siden 2002. I 2006 flyttet klubben fra gressbanen til Idrettsparken som nå er klubbens hjemmearena. Klubben er etablert med både gutte- og jentelag. I 2014 ble satsingen på jentefotball belønnet med gull i Norway Cup i klassen Jenter 13 år. I klassen Gutter 13 år ble NFK nummer 2 i samme turnering 2012. Herrelaget spilte i perioden 2006 – 2009 i Adeccoligaen, nest høyeste klubbnivå i Norge. 

Rekrutteringslandslaget i friidrett er etablert av Norges friidrettsforbund (NFIF) blant annet med midler fra Holta. Målet er at flere utøvere skal kvalifisere seg til internasjonale mesterskap, primært juniormesterskapene og EM U23. Tanken er at når de beste utøverne og trenerne samles, skapes en god arena for erfaringsutveksling og nettverksbygging

Forfatter og journalist Odd Johan Nelvik skrev i 2013 en bok om industrieventyret Tinfos og Holta-familiens investeringsaktiviteter gjennom fire generasjoner.

|  |  |
| --- | --- |
| Oppslagsverk/autoritetsdata | VIAF
 |
Snøheim ved foten av Snøhetta.
**Snøheim** turisthytte ligger ved foten av Snøhetta på Dovrefjell.

Hytta ble bygd av Den Norske Turistforening (DNT) i 1952. Hytta ble overtatt av Forsvaret i forbindelse med utvikling av Hjerkinn skytefelt i 1959, og skiftet da navn til Snøheim. 

Høsten 2007 fikk DNT Oslo og Omegn tilbake Snøheim fra Forsvaret. Hytta er nå utbygd og satt i stand til en betjent turistforeningshytte med 80 senger. Adkomst med skyttelbuss fra Hjerkinn.

Konflikt med villrein
---------------------

Etter at DNT overtok hytten startet en konflikt om hvorvidt veien til hytten gjennom skytefeltet skulle bli værende.

Konflikten gikk ut på at veien krysser vandrerutene til fjellreinen i Snøhetta-området, og det ble fryktet at reinen ville slutte å trekke om veien ble åpnet for fri trafikk. 
Trekket her er viktig for å opprettholde rotasjonstrekket rundt Snøhettamassivet slik at villreinens funksjonelle bruk av landskapet i villreinområdet (kalvingsområder, sommerbeiter, vinterbeiter) kan bevares.

I april 2018 ble det vedtatt at veien blir liggende, men det innføres strenge restriksjoner for ferdsel på veien. Bilkjøring er forbudt og sykling er ikke lov utenom perioden 1. juni- 15. juli. Fem ganger hver dag kan folk fraktes med buss inn til turisthytten.

Referanser
----------

1. ↑
2. ↑
3. ↑

Eksterne lenker
---------------

* «Snøheim». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne **·** Brønnøysundregistrene
 |
**Kjetil Jemte** (svensk: *Kettil Jamte*) eller Kjetil Anundson, ifølge sagaen den første kjente nybyggeren i Jämtland. Ifølge Snorre Sturlason var Kjetil sønn av Anund Jarl i Sparbu i Nord-Trøndelag.

I Håkon den godes saga og Olav den helliges saga fortelles det at Kjetil Jemte dro mot øst over Kjølen med en stor mengde folk og buskap og ryddet skog og dyrket opp store bygder som senere skulle få navnet Jemtland etter han. Årsaken til utvandringen var at østlandskongen Øystein «den onde» herjet så hardt i Trøndelag at mange flyktet fra landet. Snorre sier ingenting om når Kjetil Jemte skal ha levd, men det må ha vært på 700- eller 800-tallet.

> Øystein, kongen til opplendingane, som sume kalla den mektige, men somme den ille, herja i Trøndelag og la under seg Øynafylket og Sparbyggjafylket; han sette son sin over dei; men trønderane drap han. Kong Øystein fór andre gongen på hærferd til Trøndelag og herja rundt omkring og la under seg; då spurde han trønderane kven dei helst ville ha til konge, trælen hans, som heitte Tore Fakse, eller hunden hans, som heitte Saur. Dei tok hunden, av di dei trudde at dei så skulle rå seg meir sjølve; dei lét seida tre manns vit i hunden, og han gøydde to ord og tala det tredje. Dei gjorde halsband og ei lekkje av sølv og gull; og straks det vart sølut, så tok hirdmennene hans og bar han på herdane sine. Det vart stelt til eit høgsete åt han, og han sat på ein haug, liksom andre kongar; han budde på Inderøya og hadde setet sitt der det heiter Sakshaug. Det er fortalt at han fekk banen sin av di det kom vargar og tok på buskapen hans, og hirdmennene eggja han til å verja feet. Han gjekk ned av haugen og fór dit som vargane var; men dei reiv han sund straks. Mange andre forunderlege ting gjorde kong Øystein med trønderane. For denne herjinga og ufreden flydde mange hovdingar, og mykje folk flydde frå odelsgardane sine. Kjetil Jemte, són til Onund jarl frå Sparbu fór aust over Kjølen, og ein heil brote folk med han; dei bygde store bygder der det sidan heiter Jemtland. Soneson til Kjetil var Tore Helsing; han fór for ei draps-sak frå Jemtland og aust over til skogane som der ligg, og bygde; og dit søkte mykje folk med han. Dette landet kallar dei Helsingland.
> 
> 
> Snorre: Soga om Håkon den gode
> 
>

Litteratur
----------

* Nils-Erik Eriksson, *Sägnen om Kettil Jamte och Härjulf Hornbrytare*, Jamtlis årsskrift *Jämten*, 1993

Referanser
----------

Eksterne lenker
---------------

* *Saga om Jamtland* på jemtsk.

|  |  |
| --- | --- |
| Oppslagsverk/autoritetsdata | Store norske leksikon
 |
***Her Debt of Honor*** er en amerikansk stumfilm fra 1916.

Handling
--------

Marian Delmars far, en arkitekt, har dødd uten å eie noe eiendom. Men det ser ut til at han har etterlatt seg et oppgjør av ett eller annet slag til jenta si. Fra hans død har en Varcoe, en bekjent av faren, sendt henne en månedlig pengeoverføring, som gjør Marian i stand til å leve anstendig - og studere maleri. Varcoe dør også, men etterlater ingen instruksjoner angående videre overføringer. Sønnen hans, Olin, har derfor ingen grunn til å fortsette med disse overføringene.

John Hartfield, en advokat med tvilsom integritet, informerer henne om at disse pengeoverføringene ser ut til å ha vært et spørsmål om veldedighet fra avdøde Varcoe sin side. Marians uavhengige natur gjør opprør mot ideen om at hun har vært et gjenstand for veldedighet. Når Olin blir syk, bestemmer Marian seg derfor å pleie ham tilbake til helse.

Skuespillere
------------

* Valli Valli som Marian Delmar.
* William B. Davidson som John Hartfield.
* William Nigh som Olin Varcoe.
* Frank Bacon som Dr. Glade.
* Mathilde Brundage som Mrs. Varcoe.
* Ilean Hume som Niatana.
* Frank Montgomery som Kalatin.
* David Thompso som Pierre Leroux.
* R.A. Bresee som Old Wolf.
* Jack Murray som Swiftwind.

Referanser
----------

1. ↑  Her Debt of Honor
2. ↑  HER DEBT OF HONOR

Eksterne lenker
---------------

* (en) *Her Debt of Honor* på Internet Movie Database Rediger på Wikidata

* (en) *Her Debt of Honor* på American Film Institute Rediger på Wikidata

* (en) *Her Debt of Honor* på Silent Era Rediger på Wikidata
**Chemical Abstracts Service** (CAS) er en divisjon av *American Chemical Society* som lager **Chemical Abstracts** (*kjemiske sammendrag*), en indeks av vitenskapelig litteratur innen kjemi og relaterte fagfelt. Chemical Abstracts har blitt utgitt siden 1907. CAS vedlikeholder også CAS registry (CAS-registret), en omfattende database over kjemiske substanser. Hver substans in denne databasen får et CAS registernummer, og disse numrene er nå vanlig i bruk til å foreta unike identifiseringer av kjemiske substanser. Substanser får også unike CA indeksnavn som vanligvis konstrueres ved hjelpe av rigide nomenklaturregler. I et forsøk på å tilby søk etter relaterte forbindelser blir den viktigste funksjonelle gruppene i en substans navngitt først, etterfulgt av sine modifikasjoner. Det er også andre forskjeller mellom CA indeksnavn og IUPAC-navn.

De forskjellige databaseproduktene som utarbeides av CAS er proprietære og blir normalt solgt til private firmaer og universitetsbiblioteker. Disse databasene inkluderer SciFinder og SciFinder Scholar, STN og varianter av STN. CAS er lokalisert i Columbus i Ohio.

Se også
-------

* PubChem

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC
 |
**Kjetil Grande** (født 6. desember 1977), kjent under artistnavnet **Grande**, er en norsk gitarist, sanger og låtskriver fra Kristiansand. Grande er kjent som soloartist og som frontfigur i The Crank Bros..

Han var gitarist i det norske R&B-bandet Good Time Charlie i perioden 1998–2005 og var med på albumet *Oochie Coochie*, og har spilt med en rekke norske og internasjonale artister, deriblant Thom Hell, Paperboys, Helene Bøksle, Salvador Sanchez, Knut Reiersrud, Vidar Busk og Marthe Wulff.

I november 2007 ga han ut debutalbumet *Uppers, Downers, Screamers & Howlers* på Fabuloso Records/Sonet. Albumet vant han Spellemannprisen 2007 i klassen blues. I 2009 bidro Grande som gitarist og låtskriver på Paperboys' *The Oslo Agreement* og som gitarist på Thom Hells *All Good Things* som ble utgitt i 2010. Albumet *You Are the Night* ble lansert 19. april 2010. Grandes sideprosjekt, R&B-trioen The Crank Bros. ble nominert til Spellemannprisen 2009 i klassen blues for sitt debutalbum.

Grande har også holdt konserter på bransjefestivalen South By Southwest (SBSW) i Texas, USA. Samme år ble han invitert av Eric Clapton som support-artist for hans konsert i Norge, Koengen (Bergen).

Diskografi
----------

Kjetil Grande / Bilde fra debutalbumet *Uppers Downers Screamers & Howlers*
Soloalbum
* Autostrada (2015, Fabuoloso / Musikkoperatørene)

* Black Midnight, Stars & The Streetlight (2009, Fabuloso Records / Sonet)

* *Uppers, Downers, Screamers & Howlers* (2007, Fabuloso Records / Sonet)
* *You Are The Night* (2010, Fabuloso Records / Sonet)

Diverse andre

* Thom Hell : Six (2014, Voices of wonder)

* Salvador Sanchez : Happy Daze (2011, MTG Music)
* Matilda : A Heart (2013, Sony Music Entertainment Norway AS)

* The Crank Bros.: *Black Midnight, Stars & Streetlights* (2009, Fabuloso/Sonet/Universal)
* Paperboys: *The Oslo Agreement* (2009, Bonnier Amigo)
* Thom Hell: *All Good Things* (2010, VME)
* Marthe Wullf: *Jacket* (2006), *Safety Pins* (2008)
* Good Time Charlie: *Oochie Coochie* (1999)

Eksterne lenker
---------------

* Myspace
* Youtube
* Facebook


|  |  |  |
| --- | --- | --- |
| Forgjenger:**Rita Engedalen(*Heaven Ain't Ready for Me Yet* 0–0 2006)** | **Spellemannprisen : Blues**(***Uppers, Downers, Screamers & Howlers***0–0**2007**) | Etterfølger:**ORBO & The Longshots(*High Roller* 0–0 2008)** |

|  |  |
| --- | --- |
| Oppslagsverk/autoritetsdata | VIAF **·** Discogs
 |
**Kjetil Løset** (født 1. januar 1972) er medie- og analysesjef i Fremskrittspartiet. I perioden 1998 - 2000 var han journalist i TV 2. Løset var under i hele sin tid i TV 2, en del av TV 2 Nyhetenes politiske avdeling i Oslo. Her arbeidet han spesielt med meningsmålinger og analyse. I 2020 ble han ansatt som kommunikasjonssjef i Fremskrittspartiet. og fra januar 2022 ble han medie- og analysesjef samme sted.

Fra 2009 til 2012 var Løset redaktør for TV 2s nisjenettsted Politisk.no, en nettavis han selv var initiativtaker til. Fra 2013 var han igjen politisk TV-reporter. Sammen med Terje Sørensen ledet han under valget i 2019 programmet *Tallknuserne* på TV 2 Nyhetskanalen. De to jobbet tett sammen med valg og har laget prognoser og analyser for kanalen både til valgene i USA, Storbritannia, Tyskland, Danmark, Sverige, folkeavstemningen om brexit og valget til Europaparlament.

I mai 2020 forlot Løset TV2 for å bli kommunikasjonssjef i Fremskrittspartiets stortingsgruppe.

Løset er utdannet journalist fra Høgskulen i Volda, og jobbet som radiojournalist i fem år før han begynte i TV 2. Han var styremedlem i Stortingets presselosje fra 2001 til 2014.

Referanser
----------

1. ↑  «Presse». *www.frp.no*. Besøkt 25. mars 2022.
2. ↑
3. ↑  AS, TV 2. «TV 2s Kjetil Løset blir kommunikasjonssjef i Fremskrittspartiet». *TV 2* **(norsk)**. Besøkt 2. juni 2020.

Eksterne lenker
---------------

* Kjetil Løset på TV2.no Arkivert 31. oktober 2012 hos Wayback Machine.
**Spesialpedagogikk** (ofte forkortet *spesped*) er et fagområde som har fokus på mennesker som faller utenfor de normale rammene til pedagogikken. Det er ofte et fokus på vansker av ulike slag, og innenfor spesialpedagogikken kan en blant annet rette fokus mot barn og voksne med lese- og skrivevansker, eksempelvis dysleksi, dyskalkuli, andre matematikkvansker, språk- og talevansker, syns- og hørselsvansker, samt ulike sosiale og emosjonelle vansker. Spesialpedagogikken retter seg også mot mennesker med ulike typer fysiske og psykiske funksjonshemminger. 

Som fagfelt er spesialpedagogikk sammensatt av flere fag, blant annet medisin, psykologi, logopedi, sosiologi, idéhistorie og pedagogikk. En profesjonsutdannet spesialpedagog har utdanning på masternivå innenfor de nevnte fagområder (logopedi, synspedagogikk, audiopedagogikk og så videre). Før Bologna-prosessen var utdanningen på embetseksamens nivå, cand.paed.spec. eller cand.ed. Spesialpedagogene har undervisnings-, rådgivings- og forskningskompetanse.

Eksterne lenker
---------------

* Utdanning.no sin yrkesbeskrivelse av spesialpedagog
* Statped.no – Statped
* NordSpes – Nordisk nettverk for spesialpedagogikk
* Tidsskriftet Spesialpedagogikk

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** HDS **·** NDL **·** NKC **·** NKC
 |
**Spesialisthelsetjenesten** i Norge er den delen av Norges helsevesen som har ansvar for somatiske og psykiatriske sykehus, andre institusjoner samt ambulansetjenesten. 
Spesialisthelsetjenesten er delt inn i fire regioner. De fire regionale helseforetakene har ansvaret for å sikre befolkningen i regionen tilgang til nødvendige spesialisthelsetjenester. Spesialisthelsetjenesten omfatter somatiske og psykiatriske sykehus, poliklinikker og behandlingssentre, opptrenings- og rehabiliteringsinstitusjoner, institusjoner for tverrfaglig spesialisert behandling for rusmiddelmisbruk, prehospitale tjenester, privatpraktiserende spesialister og laboratorie- og røntgenvirksomhet.
Ansvarsfordelingen mellom spesialisthelsetjenesten og primærhelsetjenesten endrer seg over tid. I 2009 overtok spesialisthelsetjenesten også ansvaret for rusbehandling. 

I Norge er det fire regionale helseforetak som via sine helseforetak yter slike tjenester for hvert sitt geografiske område. Det er i 2009 ca. 160 000 ansatte i spesialisthelsetjenesten.

|  |  |
| --- | --- |
| Oppslagsverk/autoritetsdata | Store medisinske leksikon
 |
Den **spesifikke rotasjonen** til en kjemisk forbindelse [α]D er definert som den observerte vinkel av optisk rotasjon α når lys med en bølgelengde av 589 nanometer (natriums D-linje) passerer gjennom prøven med en veilengde på 0,1 meter og en prøvekonstrasjon på 1 gram per milliliter. Den spesifikke rotasjonen til et rent materiale er en intensiv egenskap hos materialet ved en gitt bølgelengde og temperatur. Verdier skal alltid adfølges av temperaturen som målingen ble foretatt ved og løsningen som materialet var løst i (selv om vann ofte blir antatt). Den formelle enheten for spesifikk rotasjon er deg cm² g-1 men vitenskapelig litteratur bruker vanligvis bare grader. En negativ verdi betyr levorotatorisk rotasjon og en positiv verdi betyr dextrorotatorisk rotasjon. Noen eksempler:

* Sukrose +66,47°
* kolesterol −31,5°
* Kamfer +44,26°
* Penicillin V +223°
* taxol −49°
* (S)-bromobutan +23,1°
* (R)-bromobutan −23,1°
* (+)-cavicularin +168,2°

Optisk rotasjon blir målt med et instrument kalt et polarimeter. Det er et lineært forhold mellom den observerte rotasjonen og mengden av den optisk aktive komponent i prøven:

{\displaystyle [\alpha ]\_{\lambda }^{T}={\frac {\alpha }{l\times c}}}
der *l* er veilengden og *c* er konsentrasjonen, for en prøve ved temperatur *T* og bølgelngde *λ*. Hvis forbindelsen har en svært stor spesifikk rotasjon eller en prøve er svært konsentrert, kan den faktiske rotasjonen av prøven være større enn 180°. En enkelt polarimetermåling kan imidlertid ikke oppdage når dette har hendt (for eksempel så er verdiene +270° og –90° ikke mulig å skille fra hverandre, heller ikke verdiene 361° og 1°). I disse tilfellene vil måling av rotasjonen ved flere ulike konsentrasjoner gjøre det mulig å avgjøre den riktige verdien.

Måling av optisk rotasjon gir oss en mulighet til å vurdere den optiske renheten av en prøve som inneholder en blanding av enantiomerer. Dersom, for eksempel, en prøve med bromobutan målt ved standardforhold har en observert rotasjon på −9,2°, indikerer dette at nettoeffekten skyldes (100 %)(9,2°/23,1°)=40 % av R-enantiomeren. Resten av prøven er en rasemisk blanding av enantiomerer (30 % R og 30 % S), som ikke har noen netto innvirkning på den observerte rotasjonen. Det enantiomeriske overskuddet er 40 %; den totale konsentrasjon av R er 70 %.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Nikola Špirić** (født 4. september 1956 i Drvar) er en bosnisk-serbisk politiker for Alliansen av uavhengige sosialdemokrater. Han var statsminister i Bosnia-Hercegovina fra 11. januar 2007 til 12. januar 2012.

Špirić har sin utdannelse fra Universitetet i Sarajevo, der han avla doktorgrad i økonomi. Han arbeidet som forsker ved Universitetet i Sarajevo og ble i 1992 ansatt ved Universitetet i Banja Luka.

I 1990 gikk Špirić inn i politikken og ble første gang valgt til parlamentsmedlem. I 2000 ble han viseminister for menneskerettigheter og flyktninger. I januar 2007 ble Špirić statsminister i spissen for en koalisjonsregjering av sju partier. I november 2007 gikk han av som statsminister i protest mot parlamentariske reformer som Den høye representant for Bosnia-Hercegovina, Miroslav Lajčák, tvang gjennom og som Špirić fryktet ville svekke innflytelsen til bosnisk-serberne. Krisen ble løst og Špirić fikk i slutten av desember 2007 fornyet tillit av parlamentet.

I 2012 ble han etterfulgt som statsminister av Vjekoslav Bevanda.

Referanser
----------

1. ↑   pantheon.world[Hentet fra Wikidata]
2. ↑  Nikola Spiric, *Southeast European Times* .
3. ↑  Bosnian PM resigns over reforms, *BBC News*, 1. november 2007.
4. ↑  Newsline, *Radio Free Europe/Radio Liberty*, 2. januar 2011.

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Alfred Ambler** (født i Manchester, England på 1800-tallet, men ukjent dato) er en tidligere fotballspiller for Newton Heath. Hans rolle på banen var som sideback. Ligadebuten for Newton Heath (som byttet navn til Manchester United i 1902) kom 2. september 1899 mot Gainsborough Trinity (2. Divisjon, 2-2 hjemme, ca. 8,000 tilskuere, i sesongens første kamp). Spilte for følgende klubber: Hawktown Juniors, Hyde United, Newton Heath (10 kamper, 1 mål), Colne F.C. Stockport County (mai 1906: 25 kamper, i 2. divisjon), Exeter City (i slutten av 1908: 56 kamper, i Southern League), Colne F.C. (i slutten av 1910). Vinner av Ramsbottom & District League og Manchester Junior League med Hawktown juniors. Vinner av 2. divisjon I Lancashire Combination League i 1905/06 (med Colne F.C. Spilte for Exeter City da de debuterte i Southern League i 1908/09. Hans to først kamper for Newton Heath var som «outside left» (scoret i sin andre kamp).

Karriere
--------

| Klubb | Ses | Kamper | Mål | Div | Plass | FA-cup | Liga-cup | E-cup | Manager |
| --- | --- | --- | --- | --- | --- | --- | --- | --- | --- |
| Newton Heath | 1899/00 | 9 | 1 | 2 | 4 | Q1 | - | - |  |
| Newton Heath | 1900/01 | 1 | 0 | 2 | 10 | 1. runde | - | - |  |

Eksterne lenker
---------------

* Profil hos MUFCInfo.com
**Harald Franklin Knudsen** (født 7. april 1905 i Porsgrunn, død 27. juni 1976 på Tenerife) var medlem av Nasjonal Samling (NS) og i en periode den norske NS-føreren Vidkun Quislings privatsekretær.

Liv og virke
------------

### Bakgrunn

Knudsen var sønn av NS-fylkesfører, konsul og skipsreder Christen Knudsen (1873–1964) og britiske Lavinia Laura Franklin (1881–1963). Han tilhørte Knudsen-slekten fra Saltrød ved Arendal, og statsminister Gunnar Knudsen var hans grandonkel.

### Politisk aktivist

Sammen med meningsfeller gjorde Knudsen i 1936 innbrudd hos den russiske kommunisten Lev Trotskij, som var i Norge og hadde søkt asyl. Under innbruddet ble det funnet bevis på at Trotskij drev med utstrakt politisk virksomhet under oppholdet, og han ble derfor nektet asyl.[*død lenke*]

Den 8. april 1940 leide Knudsen rom på Hotel Continental i Oslo og overnattet der sammen med Vidkun Quisling som gikk i dekning under det tyske angrepet på Norge. Dagen etter var han med Quisling til NRK hvor Quisling annonserte sitt statskupp (Vidkun Quislings radiotale 9. april 1940).

Harald Franklin Knudsen var Quislings privatsekretær fra april 1940, og leder av NS Kamporganisasjon fra oktober 1940 til juli 1941, hvor han så meldte seg inn i Waffen-SS. I 1942 fikk han permisjon derfra for å bli nazi-innsatt generalsekretær i Norges Rederforbund.

I landssvikoppgjøret etter krigen ble Knudsen dømt til seks års tvangsarbeid, 10 års rettighetstap og inndragning av 35 000 kroner. Han opprettholdt kontakten med NS-miljøet, og hadde flere innlegg i NS-avisen *Folk og Land*, hvor han var medarbeider.[*død lenke*]

Han opphold seg i den siste tiden på Tenerife, hvor han døde i 1976.

Litteratur
----------

* Knudsen, H. F: *Jeg var Quislings sekretær*, eget forlag, København, 1951

Referanser
----------

1. ↑  Aftenposten 13. juli 1976 nr. 315 s. 13, dødsannonse.
2. ↑  Folk og Land - Quislings sekretær er gått bort November 1976 s.8 (PDF-fil)
3. ↑  Knudsen, Harald Franklin (1967). «In chase of Trotski». *I was Quisling's secretary*. London: Britons Publishing Co. s. 50–58. ISBN 9780851728780.
4. ↑  Agderposten - Da «Q» søkte dekning i Oslos største hotell, 23. august 1945 s.1
5. 1 2  Norsk Krigsleksikon - Knudsen, Harald Franklin Arkivert 11. august 2011 hos Wayback Machine.
6. ↑  Hans Fredrik Dahl om Quisling i NRK 9. april 1940
7. ↑  Agderposten 11. april 1942 s.1
8. ↑  Agderposten 2. desember 1948 s.1
9. ↑  Folk og Land - Quislings sekretær er gått bort November 1976 s.7 (PDF-fil)

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** VIAF **·** ISNI
 |

Portal: Andre verdenskrig
**Magne Aurom** (f. i Øvre Rendal 11. juli 1893, d. i Sør-Odal 15. februar 1973) var en norsk skolelærer, bygdehistoriker og folkeminnesamler.

Han arbeidet først ved Korsmo skole, så ved Strøm skole fra 1928, og ved Sander Sentralskole fra 1954 til han gikk av med pensjon. I Strøm kirke fungerte han også som klokker fra 1928 til 1960. I 1939 var han dessuten med på å stifte Sør-Odal Historielag, og var i en årrekke historielagets formann.

Han giftet seg i Nidarosdomen 9. april 1928 med Aslaug Kristine Mangset (2/9 1907-3/5 2000) fra gården Ellingsrud i Sør-Odal.

Aurom ivret etter å samle tradisjonsstoff, og fikk også andre engasjert i å samle folkeminner. Mye av materialet han og historielaget skaffet til veie fant senere plass i bygdebøkene fra Sør-Odal, og i de fem heftene han selv utga med lokalhistorie fra *Odal*. Der finnes også referanser til mange av de arkeologiske funnene han gjorde, som fortløpende ble levert inn til Oldsaksamlingen. Selv samlet han dessuten atskillig stoff om seterdriften.

Foruten en meget innholdsrik og verdifull tradisjonssamling for Norsk Folkeminnelags skriftserie utga han også 100-årsskriftet for Strøm kirke (1957, utgitt post mortem i 1982) og 100-årsskriftet for Sør-Odal Brannkasse (1958).

Bibliografi
-----------

* 1942: *Liv og lagnad. Folkeminne frå Sør-Odal*. Norsk Folkeminnelags skrifter nr. 48. Oslo.
* 1958: *Sør-Odal Brannkasse 1858-1958*. Sør-Odal brannkasse. Sør-Odal: Østlendingens Trykkeri.
* 2001: *Liv og lagnad. Folkeminner frå Odalen* + *Tillegg Folkeminner frå Sør-Odal* (1941–44). Odalstunet. Flisa.

Referanser
----------

1. ↑   Digitalarkivet, www.digitalarkivet.no, besøkt 15. juli 2021[Hentet fra Wikidata]
2. ↑   Digitalarkivet, www.digitalarkivet.no, besøkt 15. juli 2021[Hentet fra Wikidata]

|  |  |
| --- | --- |
| Oppslagsverk/autoritetsdata | Lokalhistoriewiki **·** BIBSYS **·** VIAF **·** ISNI **·** KulturNav
 |
***Over the Garden Wall*** er en amerikansk stumfilm fra 1919, regissert av David Smith.

Handling
--------

Peggy (spilt av Bessie Love) og søsteren hennes Frances (spilt av Myrtle Reeves) bor sammen med faren deres. Men på grunn av hans lediggang og økonomiske problemer må de alle flytte til langt fattige kår. Peggy tilpasser seg raskt til deres nye omgivelser, mens Frances savner det sosiale livet hun en gang var en del av. Naboene deres lever langt bedre enn dem, og Peggy begynner snart en romanse med sønnen deres - som hun tror arbeider som familiens sjåfør.

I mellomtiden har Frances blitt involvert med en langt mer useriøs mann, men hun planlegger likvel å stikke av sammen med ham. Peggy redder søsteren fra overhengende skam, men Peggy havner selv i problemer på grunn av dette. Peggys kjæreste kommer henne snart til unnsetning, og deretter blir hans virkelige identitet avslørt.

Skuespillere
------------

* Bessie Love som Peggy Gordon
* Myrtle Reeves som Frances Gordon
* Willis Marks som Matthew Gordon
* Jim Blackwell som Julius Caesar Jackson
* Edward Hearn som Stanley Davis
* Otto Lederer som James Barstow
* Allan Forrest som Peter Morton
* Anne Schaefer som Mrs. Clara Morton
* Jay Morley som Eric Fairchild
* Truman Van Dyke som J. Hector Greshingham

Referanser
----------

1. ↑  Over the Garden Wall
2. ↑  OVER THE GARDEN WALL

Eksterne lenker
---------------

* (en) *Over the Garden Wall* på Internet Movie Database Rediger på Wikidata

* (en) *Over the Garden Wall* på AllMovie Rediger på Wikidata
**Harald Fodstad** (født 4. september 1940, død 8. mars 2008 i Rendalen) var en norsk nevrokirurg. Han studerte medisin i Tyskland og Sveits og fikk sin eksamen fra Universitetet i Bern. Han spesialiserte seg i nevrokirurgi i Umeå, hvor han tok doktorgraden med avhandlingen *Tranexamic acid as therapeutic agent in aneurysmal subarachnoid haemorrhage : clinical, laboratory and experimental studies*. Senere var Fodstad nevrokirurg flere steder, blant annet ved Methodist Hospital i Brooklyn i New York og Veterans Affairs Medical Center på Manhattan. 

Fodstad publiserte studier om pasienter med hjernehinneblødning, funksjonell nevrokirurgi og medisinsk historie.

Bibliografi
-----------

* (no) Publikasjoner av Harald Fodstad i BIBSYS

Kilder
------

* Arne Borthne, Åke Forssell, Marwan Hariz, Patricke Kelly, Iver Langmoen, Winton McNab og Ove Vassbotten: *Harald Fodstad* – Minneord i Aftenposten Kultur 17. mars 2008 side 14

Eksterne lenker
---------------

* Artikler av Harald Fodstad[*død lenke*]
* Dødsannonse[*død lenke*] pdf

|  |  |
| --- | --- |
| Oppslagsverk/autoritetsdata | Prabook
 |
**Harald Devold** (født 13. mai 1964 i Langevåg, død 19. februar 2016 i Drammen) var en norsk jazzsaksofonist (altsaksofon/sopransaksofon/fløyte). Han er kjent ellers både som storbandarrangør, komponist og som musikk-politisk aktiv. Devold vokste opp i Langevåg i Sula kommune i Møre og Romsdal.

Oslo Groove Company
-------------------

Devold tok sin musikalske utdannelse ved Norges musikkhøgskole. Som musiker er han kjent for sin allsidighet og var fra 1980-tallet en av Norges hyppigst benyttede frilansmusikere.[] Han var pådriver for storbandet Oslo Groove Company som fikk Spellemannprisen i 1990.

Musikk-politisk aktiv og musikkprodusent
----------------------------------------

Devold bosatte seg i Vadsø i 1995 og arbeidet siden da som leder for Scene Finnmark, som blant annet disponerer landsdelsmusikergruppene LINK og Ensemble Noor. Han var produsent i Scene Finnmark. Her har han vært med på å igangsette en rekke produksjoner, som har turnert over hele Barentsregionen samt vært sentral i å knytte kontakter mellom norske og russiske musikere. Blant disse produksjonene finner vi artister som Angélique Kidjo, Morten Abel, Frode Alnæs, Hallgeir Pedersen, Kai Somby, Sondre Lerche, Mari Boine, Petter Carlsen, Marte Heggelund, Ivar Thomassen, Marit Hætta Øverli, Inga Juuso, Anne Grete Preus, Hector Bingert og Knut Kristansen. Som musiker har han også samarbeidet med ulike samiske artister, som saksofonist i Siellu Dalkas som ga ut plate i 2006. Devold ble i 2005 valgt som styreleder i Norsk Jazzforum (NJF).

Referanser
----------

Portal: Jazz

1. ↑   historygreatest.com[Hentet fra Wikidata]
2. ↑  Strøm, Stian (19. februar 2016). «Devold måtte gi tapt for kreft». NRK. Besøkt 19. februar 2016.

Eksterne lenker
---------------

* - 19k - *Finnmarken*[*død lenke*]
* - 24k - *Scene Finnmark*[*død lenke*]
* – 37k – *NJF* Arkivert 2. november 2007 hos Wayback Machine.

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** MusicBrainz **·** Discogs
 |
**Konrad freiherr von Wangenheim** (født 20. august 1909, død februar 1953 ved Stalingrad) var en tysk rytter som deltok i de olympiske leker 1936 i Berlin.

Wangenheim ble olympisk mester i hestesport under OL 1936 i Berlin. Han var med på det tyske laget som vant lagkonkurransen i feltritt. Deltakere på laget var Rudolf Lippert på hesten «Fasan», Wangenheim på «Kurfürst» og Ludwig Stubbendorff på «Nurmi». I den individuelle konkurransen i feltritt kom de, Wangenheim og «Kurfürst» på tjuefjerdeplass.

Wangenheim som var tysk offiser under andre verdenskrig ble tatt til fange av Den røde armé i 1944 ved Østfronten. Han var frem til sin død krigsfange og funnet hengt i februar 1953, sannsynligvis myrdet.

OL-medaljer
-----------

* 1936 Nazi-Tysklands flagg Berlin - Gull **Gull** i hestesport, feltritt lag Tysklands flagg Tyskland

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, oppført som Konrad Freiherr von Wangenheim, Munzinger IBA 00000005777, besøkt 9. oktober 2017[Hentet fra Wikidata]

Eksterne lenker
---------------

* (en) Konrad von Wangenheim – Olympedia Rediger på Wikidata

* (en) Konrad von Wangenheim – Sports-Reference (OL-resultater – arkivert) Rediger på Wikidata

* (en) Konrad von Wangenheim – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** Munzinger (iba)
 |
**Magne Fremmerlid** (født 19. april 1961 på en liten gård i Skodje) er en norsk operasanger (bass). Han har studert ved Rogaland Musikkonservatorium og hos Ingrid Bjoner i Oslo. Han debuterte i 1991 med Rikskonsertenes debutstøtte og har siden 1997 vært solist ved Den Norske Opera, hvor han er fast ansatt .

Fremmerlid har blant annet hatt følgende roller på Den Norske Opera 
:

| Rollenavn | Opera |
| --- | --- |
| Don Basilio | Barbereren i Sevilla |
| Zuniga | Carmen |
| Escamillo | Carmen |
| Sarastro | Tryllefløyten |
| Figaro | Figaros bryllup |
| Dr. Bartolo | Figaros Bryllup |
| Daland | Den flyvende hollender |
| Colline | La bohème |

Fremmerlid er også aktiv som oratoriesanger. I 2002 var han med på den første fremførelsen av Geirr Tveitts Baldurs Draumar etter at den var rekonstruert. Han kommer opprinnelig fra Skodje på Sunnmøre, men er nå bosatt på Bisjord i Larvik.

I 2012 og 2014 spilte Fremmerlid tittelrollen som Pietro Querini i Querinioperaen på Røst.

Referanser
----------

1. ↑   www.operone.de[Hentet fra Wikidata]
2. ↑  Om Magne Fremmerlid på Artefact Artists Management Arkivert 1. februar 2015 hos Wayback Machine.
3. ↑  Om Magne Fremmerlid på Den Norske Opera & Ballett
4. ↑  «Querinioperaens offisielle nettside». Arkivert fra originalen 2. januar 2019. Besøkt 24. juni 2019.

|  |  |
| --- | --- |
| Oppslagsverk/autoritetsdata | LCCN **·** MusicBrainz **·** Discogs
 |
**Konrad «Konnie» Johannesson** (født 10. august 1896 i Glenboro i Manitoba, død 28. oktober 1968 i Winnipeg) var en canadisk ishockeyspiller som deltok i de olympiske leker 1920 i Antwerpen.

Johannesson ble olympisk mester i ishockey under sommer-OL 1920 i Antwerpen. Han var med på det canadiske laget Winnipeg Falcons som vant ishockeyturneringen. Johannesson spilte høyreback på laget. Canada vant alle sine tre kamper, de slo Tsjekkoslovakia med 15-0, USA med 2-0 og Sverige med 12-1

OL-medaljer
-----------

* Gull 1920 Belgias flagg Antwerpen - **Gull** i ishockey Canadas flagg Canada

Referanser
----------

Eksterne lenker
---------------

* (en) Konrad Johannesson – Olympedia Rediger på Wikidata

* (en) Konrad Johannesson – Sports-Reference (OL-resultater – arkivert) Rediger på Wikidata

* (en) Konrad Johannesson – databaseOlympics.com (arkivert) Rediger på Wikidata

* (en) Konrad Johannesson – Eurohockey.com Rediger på Wikidata

* (en) Konrad Johannesson – Eliteprospects.com Rediger på Wikidata
Bataker på Palawan (ca. 1913)
**Batakene** er en liten urfolksgruppe på den filippinske øya Palawan. De skal ikke forveksles med batakene på Sumatra i Indonesia.

Beskrivelse
-----------

Batakene har negritiske røtter og er den minste etnolinguistiske gruppe på Palawan med et rent austronesisk språk. De bor i Palawans indre fjell nord for Puerto Princesa og i området mellom elven Babuyan og landsbyen Malcampo.

Frem til om lag 1980 fungerte batakenes system for svedjelandbruk. Etter da ble driftsformen mindre og mindre produktiv, blant annet på grunn av endrede politiske rammebetingelser.

Overslaget over folkegruppens størrelse varierer mellom 780 og 300 medlemmer. En telling fra 1990 hevder at de da var 400 personer.

Herkomst
--------

I de tre rikers tid i Kina ble «små og mørke mennesker» fordrevet mot sør av han-kineserne. Noen bosatte seg i det som nå er Thailand, andre i Malaysia, atter andre dro enda lenger til Sumatra, Borneo og derfra til Filippinene over landbroene og de korte havstykkene fra Borneo til Palawan og videre.

Referanser
----------

1. ↑
2. ↑  Jagmis, Noel. «The Batak». *National Commission for Culture and the Arts*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. juni 2017.

Eksterne lenker
---------------

* Side om batakene

|  |  |
| --- | --- |
| Oppslagsverk/autoritetsdata | LCCN
 |
U.S. Navy Relocatable over-horisonten-radarstasjon
Hvordan en rombølge radar fungerer: En kraftig kortbølge signal fra en stor senderantenne når et mål utover horisonten ved å reflektere signalet fra ionosfæren, og reflektere signal fra målet tilbake til et annet sted ved samme rute. 
En **over-horisonten-radar**, (engelsk: *Over-the-horizon radar*, forkortet **OTH**), er et radarsystem som har muligheten til å oppdage mål på meget lange avstander, typisk hundrevis til tusenvis av kilometer, utover den vanlige radarhorisonten som er avstandsgrensen for vanlig radar. Flere OTH-radarsystemer ble utplassert i 1950- og 1960-årene som en del av tidlig-varsling-radarsystemer, men disse har stort sett blitt erstattet av airborne early warning systems i stedet. OTH-radarer har nylig gjort et comeback fordi behovet for nøyaktig overvåking på langt hold blir mindre viktig med avslutningen av den kalde krigen, og billigere bakkebasert radar er nok en gang blir vurdert for roller som for eksempel maritim rekognosering.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
***The Inferior Sex*** er en amerikansk drama-stumfilm fra 1920, regissert av Joseph Henabery og med Mildred Harris Chaplin i hovedrollen. Filmen er basert på et skuespill fra 1910 av Frank Slayton.

Handling
--------

Når bryllupsreisen deres er over, flytter Knox Randall oppmerksomheten fra sin kone Ailsa og til virksomheten hans. Ailsa føler seg snart forsømt, og aksepterer svigerinnen Clarissas råd om at litt misunnelse kan vekke ektemannens interesse igjen. I en harmløs flørt med ungkaren Porter Maddox, oppdager Ailsa at Clarissa har forelsket seg vanvittig i Maddox - som bare bruker henne til å samle konfidensiell informasjon fra Wall Street.

Når Ailsa overhører Clarissa legge planer om å stikke av sammen med Maddox, og hun skynder seg å redde svigerinnen. Sladder begynner også å gå i omgangskretsen deres om Ailsa virkelig har vært utro mot ektemannen sin.

Skuespillere
------------

* Mildred Harris Chaplin som Allisa Randall
* Milton Sills som Knox Randall
* Mary Alden som Clarissa Mott-Smith
* John Steppling som George Mott / Smith
* Bertram Grassby som Porter Maddox
* James O. Barrows som Andy Drake

Referanser
----------

1. ↑  «AFI|Catalog». *catalog.afi.com*. Besøkt 25. mars 2023.

Eksterne lenker
---------------

* (en) *The Inferior Sex* på Internet Movie Database Rediger på Wikidata

* (en) *The Inferior Sex* på American Film Institute Rediger på Wikidata